Diari Oficial de la Generalitat Valenciana


Sumari del DOGV 6525, del 20-05-2011 (2011/5848)

Convocatòria d'Assemblea General ordinària.
-------------------------------------------

### Dades del document

Número de DOGV
:   6525

Data del DOGV
:   20-05-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/5848


Organisme emissor
:   Caixa Rural San Vicente Ferrer de la Vall d'Uixó, SCOOP Crèd. V.

Tipus de document
:   Convocatòria

Convocatòria d'Assemblea General ordinària. [2011/5848]  
En compliment de l'acord adoptat pel Consell Rector d'aquesta societat cooperativa i de conformitat amb el que està legalment i estatutàriament establert, es convoca tots els socis de l'entitat per a celebrar Assemblea General ordinària, el proper dimecres dia 22 de juny de 2011 a les 21.30 hores en primera convocatòria i a les 22.00 hores en segona, en aquesta ciutat, al local situat al carrer Juan Capó, número 28, a fi de tractar els punts del següent  
  
Orde del dia  
1r. Examen de la gestió social. Aprovació, si és procedent, dels comptes anuals corresponents a l'exercici econòmic tancat el 31 de desembre de 2010 (balanç, compte de pèrdues i guanys, estats de fluxos d'efectiu, estat de canvis de patrimoni net, memòria, informe de gestió i informe d'auditoria).  
2n. Proposta sobre distribució d'excedents de l'exercici.  
3r. Retribució a pagar a les aportacions voluntàries incorporades al capital social.  
4t. Aprovació, si pertoca, de la liquidació del pressupost d'ingressos i despeses del fons de formació i promoció cooperativa de l'exercici 2010 i pla d'inversions i despeses del fons indicat per a l'exercici en curs.  
5º. Nomenament d'auditors externs de comptes anuals.  
6º. Elecció per a la renovació estatutària de membres del Consell Rector i suplents, així com per a la designació dels integrants de la comissió de recursos.  
7º. Informació sobre proposta de participació en la creació o adhesió a un sistema institucional de protecció (SIP) amb altres cooperatives de crèdit i, si és el cas, altres entitats financeres, delegant en el Consell Rector per a portar a terme l'acord.  
8º. Autorització expressa al Consell Rector per a procedir a elevar a instrument públic els acords de l'Assemblea General que exigisquen aquesta formalitat o hagen d'inscriure's en els registres públics, així com per a executar els acords; i l'atorgació de la facultat per a la interpretació, l'aplicació i el desenvolupament d'aquells que foren necessaris, inclús l'esmena d'aquests, així com per a l'acompliment de quants requisits puguen resultar legalment exigibles per a la seua eficàcia.  
9º. Suggeriments i preguntes al Consell Rector.  
10º. Decisió sobre l'aprovació de l'acta. Designació de socis a aquest efecte.  
  
La Vall d'Uixó, 9 de maig de 2011.- El president: Vicente Pallardó Aragó.  
  
Nota. D'acord amb la legalitat vigent, els comptes anuals, l'informe de gestió, l'informe d'auditoria, i els altres documents referents a les restants propostes sobre les quals ha de decidir l'Assemblea, es troben a disposició dels socis al domicili social de l'entitat durant l'horari d'atenció al públic i fins al dia de la celebració de l'Assemblea inclusivament; els socis tenen així mateix dret a rebre gratuïtament, amb la sol·licitud prèvia per escrit, una còpia dels documents indicats.